Ivan Ljubičić

Ivan Ljubičić (* 19. marec 1979, Banja Luka, Bosna a Hercegovina) je bývalý chorvátsky profesionálny tenista. Jeho najvyššie umiestnenie v rebríčku ATP bolo 3. miesto (1. mája 2006). Je známy svojím vynikajúcim podaním, najlepšie výsledky dosahuje na koberci alebo tvrdom povrchu, hoci podľa vlastných slov do pätnástich rokov hrával výlučne na antuke. Používa jednoručný bekhend, a často hráva od základnej čiary (pomerne nezvyčajné u hráča so silným podaním). Momentálne je trénerom Rogera Federera.

Hráčska kariéra
Do sveta profesionálneho tenisu vstúpil v roku 1998. Prvý turnajový titul získal v Lyone 2001.

Na olympijských hrách 2004 v Aténach získal bronzovú medailu vo štvorhre spolu s Mariom Ančićom. 

V roku 2005 významnou mierou prispel k zisku premiérového  Davisovho pohára pre Chorvátsko (vo finále v Bratislave vyhral s Karolom Kučerom a prehral s Dominikom Hrbatým).

Napriek výborným výkonom čakal pomerne dlho na svoju grandslamovú semifinálovú účasť, dosiahol ju v roku 2006 na French Open, po jednoznačnom štvrťfinálovom víťazstve nad domácim Julienom Benneteauom.

Finálové účasti na turnajoch ATP (26)

Dvojhra - výhry (10)

Dvojhra - prehry (12)

Štvorhra - prehry (4)

Účasti na významných turnajoch

A = turnaja sa nezúčastnil
SR = pomer víťazstiev a účastí na turnajoch

Iné projekty

Referencie

Externé odkazy

 Oficiálna stránka

Chorvátski tenisti
Chorvátski olympionici